Неправилна галаксија
Неправилна галаксија је галаксија неправилног изгледа и без јасног дефинисаног облика или структуре. Неправилне галаксије се деле на две класе, означене са -{Irr I}- и -{Irr II}-.

-{Irr I}- галаксије садрже велики број -{OB}- асоцијација (група врелих, младих, високо луминозних звезда) и -{HII}- региона (сјајни облаци јонизованог водоника који окружује младе, вреле звезде) и поприличну количину гаса (око 20% укупне масе је у форми гаса). Могу да имају назнаке спиралне структуре. Маса ових галаксија се креће у распону од око милион Сунчевих маса до неколико милијарди Сунчевих маса, а пречници од око 3.000 до 30.000 светлосних година.

-{Irr II}- галаксије су „магловитог“ изгледа и најчешће садрже поприличну количину гаса и прашине. Неке од њих имају деформисан облик који може да настане сударима или блиским проласцима са другим галаксијама или бурном унутрашњом активношћу.

Извори

Спољашње везе 

Galaktike
Tipovi galaksija